αρχοντος αγιωνος μηνος ιλαιου βουλευοντων ταν δευτεραν εξαμηνον αριστωνος πατρωνος γραμματευοντος δε βουλας ηρακλειδα απεδοτο φιλο[μη]λα τιμοκλεος τωι απολλωνι τωι πυθιωι [σω]μα ανδρειον παιδαριον ενδογενες ωι ο[νομα] ευπορος τιμας αργυριου μναν τριων [και ταν τιμαν] εχει πασαν φιλομηλα καθως επιστευσε [τω] θεω ταν ωναν εφ ωτε ελευθερος ειμεν και ανεφαπτος απο παντων. βεβαιωτηρ κατα τους νομους τας πολιος [καλλια]ς εμμενιδα. παραμεινατω δε ευπορος παρα φιλομηλα ποιων το επιτασσομενον παν το δυνατον. ει δε κα μη ποιη το επιτασσομενον η μη μενη παρα φιλομηλα κυρια εστω φιλομηλα επιτιμεουσα τροπωι ωι κα θελη κυριος δε εστω και αλλος επιτιμεων ον κα φιλομηλα κελευση τροπωι ωι κα θελη. ει δε κα τι περι φιλομηλαν ανθρωπινον γενηται αποτρεχετω ευπορος ελευθερος εων και ανεφαπτος απο παντων τον παντα χρονον. ει δε τις καταδουλιζοιτο ευπορον κυριος εστω συλεων ο παρατυχων ως ελευθερον εοντα αζαμιος εων και ανυποδικος πασας δικας και ζαμιας καθως κα συλαση. μαρτυροι ο ιερευς του απολλωνος αγιων και οι αρχοντες [αρ]ιστων πατρων ηρακλειδας. ιδιωται ευκλειδας.
Phokis — Delphi — 121 BC
 121 BC